নওগাঁ প্রতিনিধি:ইউনিয়ন পরিষদ নির্বাচনে আচরণ বিধি লংঘন করে রঙ্গীন ব্যানার টাঙ্গানোর অভিযোগে চেয়ারম্যান ও মেম্বার প্রার্থীর ২ হাজার টাকা করে জরিমানা করেছে ভ্রাম্যমান আদালত। শুক্রবার বেলা ১২ টার দিকে তিলকপুর ইউনিয়নের ফতেপুর বাজার এলাকায় ওই দুই প্রার্থীর জরিমানা করেন ভ্রাম্যমান আদালতে নির্বাহী  ম্যাজিষ্ট্রেট দিপংক রায়।  নওগাঁ সদর থানার ওসি আলী আহম্মেদ হাশমী জানান , ইউনিয়ন পরিষদ নির্বাচন আইনের ৬/২ ধারা লংঘন করে নওগাঁ সদর উপজেলার তিলকপুর ইউপির চেয়ারম্যান পদপ্রার্থী ডিএম আউয়াল আতা (গরুর গাড়ী প্রতিক) ও মেম্বার প্রার্থী জুলফিকার আলী বিলু (ফ্যান প্রতিক) ফতেপুর বাজার এলাকায় রঙ্গীন ব্যানার টাঙ্গানোর দায়ে ইউনিয়ন পরিষদ নির্বাচন আইনের ৯ ধারা মোতাবেক প্রত্যেক প্রার্থীর কাছ থেকে ২ হাজার টাকা করে জরিমানা আদায় করা হয়।  উল্লেখ্য, আগামী ৩ জুলাই নওগাঁ সদর উপজেলার ১২টি ইউনিয়ন পরিষদে নির্বাচন অনুষ্ঠিত হবে।